  Туспуктэм: t.me/dr_bagin Майя Бывальцева Дэри ёросысь Изгуртын эмчи амбулаториез пуктон ужъёсты йылпумъязы. Матысь дыре юртэ чагыр эсьтӥськон пыртозы. Со сярысь Удмуртиысь тазалыкез утёнъя министрлэсь ужзэ быдэсъясь Сергей Багин телеграм-каналаз ивортӥз. « Шуркынмон пумозь амбулаорие выль мебель но тӥрлык ваём, лицензированиез ортчыны но вань кулэ ужкагазъёсты басьтыны кутском. Нырысетӥ пациентъёсты татын вуоно ар кутсконын кутозы ни » Сергей Багин, Удмуртиысь тазалыкез утёнъя министрлэсь ужзэ быдэсъясь Амбулатори вань туала куронъёсъя пуктэмын, кылсярысь, висись но таза пациентъёслы нимаз пыронъёс лэсьтэмын. Татын терапевт, педиатр, акушер, пинь эмъясь ужалозы, процедурной кабинет луоз. Тодэ вайытом, туэ Удмуртиын «Здравоохранение» йӧскалык ӵектосъя вить амбулаториос пуктозы. Тегъёс: эмъяськонниос гурт Дэри тазалыкезутён Удмуртия йӧскалыкӵектосъёс  